Kvetná dolina

Kvetná dolina (administratívne pred 1848 ako aj dočasne 1920; neadministratívne 1924 – 1929 Kvetné údolie; 1929 - 1931 Blumentál; od roku 1931 Kvetná dolina; po 2. svetovej vojne ľudovo Blumentál; nem. Blumenthal; maď. Virágvölgy) resp. Nové Mesto (administratívne 1848-1930 [s prestávkou 1920]; nem. Neustadt, maď. Ujváros; v nemčine a maďarčine od 1920 - 1930 Blumenthal a Virágvölgy) bola od 18. storočia do prvej polovice 20. storočia časť Bratislavy (1848 - 1930 5. obvod/okres). Táto historická časť s menom Nové Mesto nie je zhodná s dnešným bratislavským Novým Mestom, ktoré sa nachádza severovýchodnejšie.

Dejiny
Kvetná dolina vznikla na mieste dnešnej Vazovovej ulice pravdepodobne začiatkom 18. storočia a potom sa rozširovala. Vzhľadom na nedostatok prameňov jej presný vznik nie je istý. V druhej polovici 18. storočia sa toto vonkajšie predmestie Bratislavy rozkladalo severovýchodne od predmestských palisád. Presnejšie severovýchodne od dnešnej Hlbokej cesty, Hodžovho námestia, Vysokej ulice, ulice 29. augusta vrátane Mlynských nív, ale okrem mestskej časti Trnávka. Koncom 19. storočia sa Kvetná dolina v dôsledky absencie domov v severnejšej oblasti končila v oblasti dnešného Račianskeho mýta a Trnavského mýta. Kvetná dolina sa označovala aj ako Nové Mesto. Tento názov do 18. storočia označoval iné, južnejšie územie a neskôr dlhší čas Kvetnú dolinu spolu s okolitými novými časťami mesta.

Ako administratívna jednotka sa Kvetná dolina výslovne spomína prvýkrát v roku 1840. Bratislava sa vtedy delila na tri časti: vnútorné mesto, vnútorné predmestia a vonkajšie predmestia Blumenthal. V roku 1848 v rámci nového členenia Bratislavy na päť častí tvorili vonkajšie predmestia  samostatnú časť. Časť Blumenthal bola premenovaná na Neustadt. Po prvej svetovej vojne bola časť Neustadt premenovaná na Kvetnú dolinu. O niekoľko mesiacov neskôr bola Kvetná dolina premenovaná na Nové mesto. V nemčine sa v tom čase pre túto časť používalo meno Blumenthal. V roku 1930 bola Bratislava rozdelená na deväť okresov a historická administratívna časť Nové mesto zanikla. Ďalšia časť Bratislavy s rovnakým názvom Nové mesto vznikla v roku 1949 ako IV. obvod Bratislava-Nové mesto. Tento sa nachádzal severne od historickej časti Nové Mesto existujúcej do roku 1930.

Dominantou centra tejto historickej časti Bratislavy bol Kostol Nanebovzatia Panny Márie. V rokoch 1930 – 31 vystavali v miestach historického centra obytný a obchodný komplex Avion, pred ktorým bola do vybudovania autobusovej stanice Mlynské nivy stanica diaľkových autobusových liniek.

 Ulice a námestia 
 Karadžičova ulica (Zsigmond király-Gasse, Zsigmond király-utca)
 Šagátova ulica (Gaalgasse, Gaal György-utca)
 Páričkova ulica (Felbergasse, Fűzfa-utca)
 Skladištná ulica (Magazingasse, Raktár-utca)
 Bazová ulica (Hollergasse, Bodza-utca)
 Svätoplukova ulica (Árpádstraße, Árpád-út)
 Horníkova ulica (Rozgonyi Istvánstraße, Rozgonyi István-utca)
 Votrubova ulica (Petőcz György-Gasse, Petőcz György-utca)
 Trnavská cesta (Tyrnauerstraße, Nagyszombati-út)
 Záhradnícka ulica (Gärtnergasse, Kerkész-utca)
 Sasinkova ulica (Kronengasse, Korona-utca)
 Strážnická ulica (Gardistengasse, Testőr-utca)
 Moskovská ulica (Török Ferencgasse, Török Ferenc-utca)
 Miletičova ulica (Paarstraße, Paar-út)
 Kvetná ulica (Blumengasse, Virág-utca)
 Krížna ulica (Kreuzgasse, Kereszt-utca)
 Mickiewiczova ulica (Elisabethgasse, Erszébet-utca)
 Americké námestie (Endlichergasse, Endlicher-utca)
 Odborárske námestie (Viehmarkt, Marhavásár-tér)
 Námestie Martina Benku (Nelkengasse, Szegfű-utca)
 Levická ulica (Schildkrötenteich, Teknősbéka-utca)
 Blumentálska ulica (Blumenthalergasse, Virágvölgy-utca)
 Vajnorská ulica (Wajnorerstraße, Szőlősi-út)
 Budyšínska ulica (Schönberg Georggasse, Schönberg György-utca)
 Robotnícka ulica (Eugen v. Savoyen-Gasse, Savoyai Jenő-utca)
 Škultétyho ulica (Bocskay István-Gasse, Bocskay István-utca)
 Radlinského ulica (Landstraße, Ország-út)
 Školská ulica (Schulgasse, Iskola-utca)
 Fazuľová ulica (Bohnengasse, Bab-utca)
 Kutlíkova ulica (Zichygasse, Zichy-utca)
 Legionárska ulica (Honvédgasse, Honvéd-utca)
 Bernolákova ulica (Walterskirchengasse, Walterskirchne-utca)
 Vazovova ulica (Pálfygasse, Pálffy-utca)
 Mýtna ulica (Liniengasse, Vám-utca)
 Slovanská ulica (Wallonergasse, Vallon-utca)
 Jánska ulica (Johannisgasse, János-utca)
 Jozefská ulica (Josefigasse, József-utca)
 Kopáčska ulica (Hauergasse, Kapás-utca)
 Starohorská ulica (Dunstgasse, Gőz-utca)
 Belopotockého ulica (Blindgasse, Vak-utca)
 Anenská ulica (Annagasse, Anna-utca) Benediktiho ulica (Fábrigasse, Fábri-utca)
 Povraznícka ulica (Seilergasse, Kötélverő-utca)
 Banskobystrická ulica (Donnergasse, Donner-utca)
 Šancová ulica (Schanzstraße, Sánc-út)
 Kominárska ulica (Rauchfangkehrer-Gasse, Kéményseprő-utca)
 Račianska ulica (Ratzersdorferstraße, Récsei-út)
 Smrečianska ulica (Lenaugasse, Lenau-utca)
 Ľadová ulica (Eisgasse, Jég-utca)
 Beskydská ulica (Felbigergasse, Felbiger-utca)
 Čajakova ulica (Kusser-Gasse, Kusser Zsigmond-utca)
 Karpatská ulica (Karphatengasse, Kárpát-utca)
 Dobšinského ulica (Kún László-Gasse, Kún László-utca)
 Kováčska ulica (Schmiedgasse, Kovács-utca)
 Škovránčia ulica (Cadettengasse, Hadapród-utca)
 Žilinská ulica (Pöllngasse, Pöllni-utca)
 Palárikova ulica (Wesselényigasse, Wesselényi Miklós-utca)
 Schulpeho kolónia (Schulpe Arbeiter-Colonie, Schulpe György-telep)
 Jelenia ulica (Hirschengasse, Szarvas-utca)
 Železničiarska ulica (Leinburggasse, Leinburg-utca)
 Kýčerského ulica (Bratislava)Železničiarska ulica (Belnaygasse, Belnay-utca)
 Macedónska ulica (Albachgasse, Albach-utca)
 Štefanovičova ulica (Hunyadi Jánosgasse, Hunyadi János-utca)
 Čajkovského ulica (Liszt Ferenc-Gasse, Liszt Ferenc-utca)
 Žabotova ulica (Margarethengasse, Margit-utca)
 Matúškova ulica (Bonisgasse, Bónis Ferenc-utca)
 Štefánikova ulica (Stephaniestraße, Stefánia-út)
 Pražská ulica (Blumenauerstraße, Lamacsi-út)
 Hlboká cesta (Tiefer-Weg, Mély-út)
 Ulica Boženy Němcovej (Könyves Kálmán-Straße, Könyves Kálmán-utca)
 Sokolská ulica (Kovács János-Gasse, Kovács János-utca)
 Čapkova ulica (Madách Imre-Gasse, Madách Imre-utca)
 Leškova ulica (Gyurikovics Ferencgasse, Gyurikovics Ferenc-utca)
 Križkova ulica (Aulich Lajosgasse, Aulich Lajos-utca)
 Puškinova ulica (Katona Józsefgasse, Katona József-utca)
 Lermontovova ulica (Günthergasse, Günther Vilmos-utca)
 Kuzmányho ulica (Neustift, Ujtelep)
 Moyzesova ulica (Szlávy Jósefwer, Szlávy József-út)
 Gunduličova ulica (Gáspáricsgasse, Gáspárics Kilit-utca)
 Tolstého ulica (Erzherzogin Isabella-Straße, Izabella főhercegnő-út)
 Ulica Mateja Bela (Arany-Jánosgasse, Arany János-utca)
 Sládkovičova ulica (Vörösmarty Mihály-Gasse, Vörösmarty Mihály-utca)

 Zdroje 
 Tivadar Ortvay: Ulice a námestia Bratislavy - Nové Mesto, Albert Marenčin - Vydavateľstvo PT, 2007, 176 s. ISBN 8089218547

 Iné projekty 

Kategória:Geografia Bratislavy
Kategória:Dejiny Bratislavy
Kategória:Historické obvody Bratislavy